text: مكعبات التشيز كيك الرخامية
text: #000003
text: · تدهن صينية بايركس ( القياس المتوسط ) بالزبدة ثم تغلف بورق زبدة و يشعل الفرن على درجة حرارة 180 .
text: #000006
text: · يوضع الطحين و السكر البودرة و الزبدة في وعاء و تفرك المقادير بلطف بأطراف الاإصابع حتى الحصول على عجينة متماسكة , بعد أن يتماسك العجين لا تعجن لوقت اضافي كي لا تصبح قاسية بعد الخبز .
text: #000007
text: · تمد العجينة في القالب المجهز بشكل متساوي ثم تخبز الصينية في الفرن لمدة 10 – 15 دقيقة ثم تترك جانباً حتى تبرد .
text: #000008
text: · تذوب الشوكولا على حمام مائي و تحرك حتى تذوب الشوكولا تماماً .
text: #000010
text: · تسكب الشوكولا بشكل خيط رفيع على مزيج الجبنة بحيث توزع على وجه التشيز كيك بالتساوي , ثم تحرك الشوكولا بلطف باستخدام شوكة حتى الحصول على الشكل الرخامي المتموج مع الانتباه كي لا يمس القاع , يجب تنفيذ هذه المرحلة بسرعة كي لا تتجمد الشوكولا قبل اعطاء الشكل المطلوب .
text: #000011
text: · تعاد الصينية للفرن و تترك لمدة نصف ساعة تقريباً أو حتى يجمد مزيج الجبن , تخرج صينية التشيز كيك من الفرن و تترك حتى تبرد .
text: #000012
text: · توضع الصينية في الثلاجة لمدة أربع ساعات على الأقل ثم تقسم إلى مربعات و توضع في محافظ بليسيه ثم تقدم .
text: #000013
text: · للحصول على أفضل طعم لمربعات التشيز كيك تترك المربعات خارج البراد لفترة بسيطة قبل تقديمها أي تقدم و هي بحرارة الغرفة .
text: #000014
text: كتير طيبة وخلصت بنفس اليوم اللي عملته فيه
text: #000017
text: حبابة يا منة الحلوة قوليلي شو هي القشطة هل تباع في علب جاهزة و هل يمكن تحضيرها يدويا
text: #000020
text: عملتا مبارحة و كتير حبوها اخواتي..
text: #000026
text: بس أنا بعد ما حطيت طبقة الجبنة و حطيت فوقها الشوكولا حركتا بالشوكة شوي متل ما ئلتي و رجعتا عالفرن و كلو متل عادة بس وئت صارت جاهزة للأكل و ئسمتها نتبهت انو معظم الشوكولا ترسب تحت طبقة الجبنة يعني صار عندي تئريبا 3 طبقات..
  ليش عزلت برأيك؟
  كان لازم أحرك الشوكولا أكتر؟
  ولا نخفقت الجبنة كتير؟
text: #000028
text: :roll أكيد ما كان لازم تحركي الشوكولا اكتر , السبب الوحيد الي بيخطر ببالي ان الطبقة البيضا كانت سايلة كتير من اللبنة ما كانت سميكة أو حجم البيض كان كتيررر كبير أو ممكن تكوني أضفتي شوية سوائل مع الشوكولا لما دوبتيها , يا ترى فيك هي شي ؟؟
text: #000030
text: صح طبقة الجبنة كانت سائلة منيح, و كميت البيض مع انو حطيت متل ما ئلتي 3 بيضات, بس حسيتون طلعوا كتار..
text: #000033
text: أما شو وصفة يا منى!
  بتتقلي بالدهب عليها
  حضرتها أول مبارح وقدمتها مبارح لضيوفي.. ما شاء الله اختفت الصينية خلال دقائق.. طيبة كتير وخفيفة وما بتزعج متل التشيزكيك تبع المحلات والشوكولا متجانسة مع مزيج الجبنة بطريقة خيالية.. طرية وبتدوب بالتم.. يممممميي..
  يالله حاجتي غزل فيها :grin
text: #000038
text: مممم , و الله دالو انك خطيرة بالوصف , يا عمي حاسة حالي غطست في الشوكولا :grin
text: #000040
text: كمان هل فيني اعرف مقدار الشوكولا بالغرام
text: #000043
text: انا كتبت الوصفة و راح جربها قريبا ان شاء الله بس بدي اسالك عن الصينية البابركس المتوسطة قديش حجمها كمان قلتي نغلفها بورق الزبدة يعني من جميع النواحي بس حبيت اتاكد من جميع النواحي مو هيك يعني من تحت و من الجوانب منغلفها
text: #000047
text: كمان هل ممكن استعمال صينية عادية للوصفة
text: #000048
text: يسلمو على هالحلو.....لسا ما جربتو
text: #000050
text: بس بدي اسأل انو نحنا مندوب شزكلا خام ومنحطها...ما بتنحرق بالفرن؟؟؟طيب بعد ما بتطلع مو بتيبس متل ما كانت؟؟
  طيب شو رئيك لو حطينا بدالها شوكلا سائلة..الي بتجي بعلب
text: #000051
text: يا سلام على هالوصفة يا منى شكلها بجنن واكيد رح اعملها بس بدي اسألك لما نحط مزيج الجبنة والشوكولاتة ونرجعها عالفرن بكون الفرن مشعول من فوق ؟
text: #000053
text: ما بده تشعلي الفرن من فوق , نحنا بنا تجمد طبقة التشيز كيك من دون ما يتغير لونها :zzz
text: #000056
text: تسلم الأيادي..ممكن سؤال مستعجل اذا سمحت؟شو ضرورة اللبنة طالما الكمية قليلة كتير؟وما فينا نستبدلها بمكعب زيادة او اكتر جبن كريمي؟
text: #000057
text: اللبنة رح تعطي طعم حموضة خفيفة , و انا جربت من دنها مرة , بس حسيت باللبنة بتطلع اطيب . و اذا مو حابة تضيفيها , احذفيها من الوصفة من دون استبدال :zzz
text: #000058
text: الله يجزيك الخير ست منى..عملتها وكانت لذيذة متل باقي الأكلات اللي جربتها من عندك..بس حسيت ان طبقة البسكويت الاولي كانت مو طرية متل طبقة الجبن..يا ترى هيك لازم تكون الا لازم تكون طرية متل اللي فوقها؟؟
text: #000061
text: لا لازم تكون مقرمشة متل ايا طبقة تارت و طبقة الجبنة بتكون طرية
text: #000062